section_heading: Život i karijera
paragraph_text: Snimio je preko stotinu sinkronizacija za animirane filmove. Zapažene su mu uloge zebre Martya u Madagaskar franšizi, Ždrala u trilogiji Kung Fu Pande, MaksimUma u MaksimUmu, Barry Bensona u Pčelinjem filmu, Ranka u filmovima Čudovišta iz ormara, Kralja Bombončića u filmu Krš i lom, Karla u filmu Moj ljubimac Marmaduke, Ždere u trilogiji Kako izdresirati zmaja i mnoge druge. Posudio je glas Kralju Louieu u hrvatskoj inačici Knjige o džungli.